Predsednik Republike Srpske Milorad Dodik izjavio je danas da 25. novembar nije dan državnosti i da ne može da bude proslavljan.

Foto: Siniša Pašalić / Promo

- Republika Srpska je protiv donošenja zakona da se 25. novembar proslavlja kao dan državnosti BiH. Ovaj datum može biti praznik jednog ili eventualno dva naroda u BiH, a nije praznik BiH - rekao je Dodik novinarima u Banjaluci.

On je naveo da je obeležavanje ovog datuma dokaz da u nesređenoj BiH ne postoji zakon o danu državnosti i da pogotovo to ne može biti 25. novembar, dan kada je održan ZAVNOBiH. Dodik je podsetio da je ZAVNOBiH bio jedan od sastanaka koji je prethodio AVNOJ-u kao glavnom događaju stvaranja Jugoslavije.

- Nemoguće je očekivati da se AVNOJ ne pominje, a da u tom pogledu neko pokušava da nametne dan republike. Vidim da su neki čestitali ovo, ali su tu mogli da budu dovedeni u zabludu - zaključio je Dodik.